Si no ye seguro que Fuent de Todos provenise d'un anterior Fuent de Tosos, tampoco no ye seguro que Fuent de Todos se relacione orichinariament con l'adchectivo indefiniu aragonés tot, encara que o fenomeno d'etimolochía popular ha puesto influir-ie. Tampoco no bi ha información sobre si ha existiu a forma con plural aragonés Fuent de Totz antes de documentar-se Fuent de Todos. En a comarca de l'Alto Millars bi ha una fuent dita Fuente de Todo. En a Edat Meya han existiu os antroponimos Tob y Toda en buena part d'a Peninsula Iberica.